**LAZDIJŲ R. KAPČIAMIESČIO EMILIJOS PLIATERYTĖS MOKYKLOS**

**2019 METŲ VEIKLOS ATASKAITA**

**I. BENDROJI INFORMACIJA**

**1.1. Bendrosios nuostatos (švietimo įstaigos pavadinimas, kontaktai).**

Lazdijų r. Kapčiamiesčio Emilijos Pliaterytės mokykla. Įmonės kodas 290633160. Mokyklos buveinė – LT-67313, Lazdijų r. sav., Kapčiamiesčio sen., Kapčiamiesčio mstl., Taikos g. 11. Tel.: 8 318 43148, Faks.: 8 318 43189, el.p.: [kapciamiescio.mokykla@lazdijai.lt](mailto:kapciamiescio.mokykla@lazdijai.lt)

**1.2. Švietimo įstaigos veiklos kokybės įsivertinimas, rezultatai, veiklos tobulinimo veiksmų planas ir pasiekti rezultatai.**

2019 m. gegužės mėn. mokykla vykdė mokyklos veiklos kokybės įsivertinimą. Jame dalyvavo 94,4 proc. mokytojų, kurie pagal 2016 m. metodiką įvertino 4 mokyklos veiklos sritis (vertino nuo 1 iki 4 lygio):

1. Rezultatai (3,02)

2. Ugdymas(is) ir mokinių patirtys (3,24)

3. Ugdymo(si) aplinkos (3,32)

4. Lyderystė ir vadyba (3,16)

Aukščiausiai įvertinti veiklos rodikliai:

3.1.2. Pastatas ir jo aplinka (3,59);

2.1.2. Ugdymo planai ir tvarkaraščiai (3,47);

2.1.3. Orientavimasis į mokinių poreikius (3,47);

2.3.2. Ugdymas mokyklos gyvenimu (3,41);

2.1.1. Ugdymo tikslai (3,35);

3.1.3. Aplinkų bendrakūra (3,35).

Žemiausiai įvertinti veiklos rodikliai:

2.4.2. Mokinių įsivertinimas (2,71);

1.2.1. Mokinio pasiekimai ir pažanga (2,94);

4.1.1. Perspektyva ir bendruomenės susitarimai (3,00);

2.3.1. Mokymasis (3,06);

4.2.2. Tėvų galimybių pažinimas ir didinimas (3,06).

2019 m. įgyvendinti išsikelti tikslai:

1. Mokyti susirasti ir analizuoti informaciją apie pasaulio kaitos tendencijas internete. Informatikos kabinete vyksta matematikos, anglų kalbos, ekonomikos, geografijos ir kt. pamokos.

2. Ugdyti mokinių tolerantiškus santykius, kurie išmokytų pasidžiaugti ne tik savo, bet ir klasės draugo sėkme. Atlikta „Mokinių apklausa NŠA2019“ rodo, kad mokiniai nesityčioja iš kitų 76%, o iš jų nesityčioja 71%. „Tėvų, globėjų NŠA2019“ apklausa rodo, kad 92% vaikų nesityčioja. Tarp mokinių ir mokytojų nėra patyčių.

3. Pratinti mokinius dirbti savarankiškai ir atsakingai, kad, praleidus pamokas suvoktų - spragas teks išmokti savarankiškai, o mokytojas tik padės, patikrins. Jungtinėse klasėse mokiniai ugdomi dirbti atsakingai, savarankiškai, bendradarbiauti su klasės draugais.

4. Sudominti karjeros siekiais, kiekvienam sekti savo pažangą, įsivertinti galimybes ir planuoti ateitį. 2019 m. vykusios edukacijos, ekskursijos, renginiai mokinius supažindina su įvairiomis profesijomis, žmonių pomėgiais, kas skatina juos domėtis, planuoti savo ateitį.

IŠVADOS:

1. Mokykla turi ypatingų, išskirtinių ugdymo veiklų: visa mokyklos bendruomenė dalyvavo spektaklyje „Krištolinė kurpaitė“. 2019 m. išvykoje vaidinome du kartus.

2. Mokiniai ugdomi etnokultūros dvasia. Jie labai noriai dalyvavo rajoniniame projekte „Etnokultūra – tai mano šaknys“.

3. Tarp mokinių ir mokytojų nėra patyčių.

4. Mokyklos bendruomenė geba priimti vaikus, turinčius elgesio problemų, su jais nuoširdžiai bendrauja ir pasiekia teigiamų rezultatų. Mūsų mokinius mokyklos svečiai, išvykose giria už mandagumą, žingeidumą, toleranciją.

5. Mokykla turi stiprias sporto tradicijas: vaikinų (Alytaus apskrities čempionai), merginų (IV vieta Lietuvoje) futbolo komandas.

6. Mokykloje siekiama, kad mokiniai užaugtų pilietiškais žmonėmis, būtų atsparūs neigiamoms įtakoms, sąmoningai renkasi sveiką gyvenimo būdą. Tikslas pasiektas: mokykloje, jos teritorijoje nerūkoma.

2020 m. iškelti tikslai

1. Veiklos rodiklis „2.4.2.Įsivertinimas kaip savivoka“ yra pagerintas nepakankamai, nes norime pasiekti aukštesnės mokinių motyvacijos, siekiant akademinių žinių. Mokyti vertinti savo ir draugų atliktas užduotis, geriau suprasti mąstymo ir mokymosi procesą. Gebėjimas įsivertinti ugdo atsakomybę už savo mokymąsi.

2. Ugdyti mokinius, atsparius neigiamoms įtakoms.

3. Auginti žmogų, kuris vertins šeimos, krašto tradicijas, turės tapatumo jausmą „aš lietuvis“, gerbs kitų tautų savitumą.

**1.3. Mokymosi aplinka, ugdymo proceso organizavimas (palyginti šių ir praėjusių metų statistiniai duomenys):**

**1.3.1. Mokinių skaičius ir jo pokytis per 2019 - 2020 m.**

2018/2019 m. m. mokykloje mokėsi 91 vaikas: 10 ikimokyklinukų, 8 priešmokyklinukai, 1-4 klases – 25 mokiniai, 5-10 klases – 48 mokiniai.

2018/2019 m. m. buvo sukomplektuoti 9 komplektai (viena jungtinė 2-3 klasė).

2018/2019 m. m. 1-9 klasėse ir priešmokyklinio ugdymo grupėje mokėsi 25 mokiniai, turintys kalbos ir komunikacijos sutrikimų, pagal pritaikytas Bendrąsias programas mokėsi 13 mokinių.

Pailgintos darbo dienos grupę (trukmė – 6 valandos) lankė 15 mokinių.

2019/2020 m. m. mokykloje mokosi 78 vaikai: 12 vaikų jungtinėje ikimokyklinio ugdymo grupėje (9 ikimokyklinukai ir 3 priešmokyklinukai), 1-4 klases – 22 mokiniai, 5-10 klases – 44 mokiniai.

2019/2020 m. m. sukomplektuoti 6 komplektai - 4 jungtiniai komplektai (1 ir 2, 3 ir 4, 5 ir 6, 7 ir 8 klasės) ir 2 nejungtinės klasės (9 ir 10).

2019/2020 m. m. 1-10 klasėse ir ikimokyklinio ugdymo grupėje mokosi 22 mokiniai, turintys kalbos ir komunikacijos sutrikimų, pagal pritaikytas Bendrąsias programas mokoma 10 mokinių.

Pailgintos darbo dienos grupę (trukmė – 6 valandos) lanko 12 mokinių.

Mokykloje dirba logopedė-spec. pedagogė (0,35 etato), psichologė (0,2 etato) bei socialinė pedagogė (0,5 et.).

**1.3.2. Ikimokyklinis ugdymas**

2018/2019 m. m. ikimokyklinio ugdymo grupę lankė 10 vaikų nuo trijų iki šešerių metų amžiaus. 2 vaikai grupę lankė 4 val., 8 vaikai – 8 val. Viena mergaitė turi vidutinių specialiųjų ugdymosi poreikių. Jai buvo teikiama logopedo pagalba.

2019/2020 m. m. suformuota jungtinė ikimokyklinio ugdymo grupė. Pagal ikimokyklinio ugdymo programą ugdoma 9 vaikai nuo trijų iki šešerių metų amžiaus. 1 vaikas grupę lanko 4 val., 8 vaikai – 8 val. Viena mergaitė turi vidutinių specialiųjų ugdymosi poreikių. Jai teikiama logopedo pagalba.

Pagal priešmokyklinio ugdymo programą ugdomi 3 vaikai.

Ugdymo ikimokyklinėje grupėje tikslas – padėti vaikui tenkinti prigimtinius, kultūrinius, socialinius, pažintinius ir meninius poreikius. Ugdymas vykdomas pagal direktoriaus patvirtintą programą, kurioje vaikų veiklą organizuoti numatyta remiantis socialine, sveikatos saugojimo, pažintine, komunikacine ir menine kompetencijomis. Veikla planuojama atsižvelgiant į vaikų amžių, poreikius ir pomėgius sudarant sąlygas kūrybiškumo plėtotei, žaidybinei veiklai, eksperimentavimui, supratimo apie supantį pasaulį plėtojimui, visapusiškam vaikų sveikatos saugojimui ir stiprinimui.

**1.3.3. Priešmokyklinis ugdymas.**

Priešmokyklinukų ugdymo veikla yra vientisas procesas. Ji neskaidoma į atskirus dalykus ir vyksta integruotai. Užsiėmimų pobūdį (žaidimai, veikla grupėje, išvykos ir kt.) ir trukmę lemia ugdymo(si) tikslai bei grupės poreikiai.

2018/19 m. m. priešmokyklinio ugdymo grupę lankė 5 vaikai, 2019/20 m. m. pagal priešmokyklinio ugdymo programą ugdomi 3 vaikai.

Pagrindinis ugdymo(si) tikslas – laiduojant vaiko asmenybės skleidimąsi ugdyti aktyvų, savimi ir savo gebėjimais pasitikintį, stiprią pažinimo motyvaciją turintį vaiką; sudaryti prielaidas tolesniam sėkmingam ugdymui(si). Nemažas dėmesys skiriamas vaikų socialinių įgūdžių tobulinimui, savarankiškumo ir atsakomybės ugdymui, gebėjimui bendrauti, saviraiškai, kalbėjimui ir klausymui, pasaulio pažinimui bei praktinei veiklai.

**1.3.4. Pradinio ugdymo rezultatai.**

Pradinio ugdymo koncentre 2018/19 m. m. mokėsi 25 mokiniai, mokslo metus baigė 21 mokinys.

**2018/19 m. m. mokymosi rezultatai:**

|  |  |  |  |
| --- | --- | --- | --- |
| **Klasė / klasę baigusių mokinių skaičius** | **Lietuvių kalba (Lygis)** | | |
| **Patenkinamas**  **(dalis %)** | **Pagrindinis**  **(dalis %)** | **Aukštesnysis**  **(dalis %)** |
| 1 / 4 | 1 (25%) | 1 (25%) | 2 (50%) |
| 2 / 5 | 1 (20%) | 3 (60%) | 1 (20%) |
| 3 / 4 | 1 (25%) | 2 (50%) | 1 (25%) |
| 4 / 8 | 3 (37,5%) | 3 (37,5%) | 2 (25%) |
| **Viso:** | **6 (28,6%)** | **9 (42,8%)** | **6 (28,6%)** |

|  |  |  |  |
| --- | --- | --- | --- |
| **Klasė / klasę baigusių mokinių skaičius** | **Matematika (Lygis)** | | |
| **Patenkinamas**  **(dalis %)** | **Pagrindinis**  **(dalis %)** | **Aukštesnysis**  **(dalis %)** |
| 1 / 4 | 1 (25%) | 1 (25%) | 2 (50%) |
| 2 / 5 | 1 (20%) | 3 (60%) | 1 (20%) |
| 3 / 4 | 1 (25%) | 2 (50%) | 1 (25%) |
| 4 / 8 | 1 (12,5%) | 5 (62,5%) | 2 (25%) |
| **Viso:** | **4 (19%)** | **11 (52,4%)** | **6 (28,6%)** |

|  |  |  |  |
| --- | --- | --- | --- |
| **Klasė / klasę baigusių mokinių skaičius** | **Pasaulio pažinimas (Lygis)** | | |
| **Patenkinamas**  **(dalis %)** | **Pagrindinis**  **(dalis %)** | **Aukštesnysis**  **(dalis %)** |
| 1 / 4 | 1 (25%) | 1 (25%) | 2 (50%) |
| 2 / 5 | - | 1 (20%) | 4 (80%) |
| 3 / 4 | 1 (25%) | 2 (50%) | 1 (25%) |
| 4 / 8 | - | 5 (62,5%) | 3 (37,5%) |
| **Viso:** | **2 (9,5%)** | **9 (42,9%)** | **10 (47,6%)** |

Kurso kartoti paliktų mokinių nebuvo.

**1.3.5. Pagrindinio ugdymo rezultatai.**

Pagrindinio ugdymo koncentre 2018/19 m. m. mokėsi 48 mokiniai, mokslo metus baigė 43 mokiniai.

**2018/19 m. m. mokymosi rezultatai**

|  |  |  |  |  |
| --- | --- | --- | --- | --- |
| **Klasė / klasę baigusių mokinių skaičius** | **Pažangumas** | | | |
| **10-9 (dalis %)** | **8-6 (dalis %)** | **5-4 (dalis %)** | **3-1 ir l. blogai / neįsk. (dalis %)** |
| 5 / 9 | 1 (11,1%) | 2 (22,2%) | 6 (66,7%) | - |
| 6 / 7 | 1 (14,3%) | 1 (14,3%) | 5 (71,4%) | - |
| 7 / 6 | - | 1 (16,7%) | 5 (83,3%) | - |
| 8 / 7 | - | 2 (28,6%) | 5 (71,4%) | - |
| 9 / 9 | - | 2 (22,2%) | 7 (77,8%) | - |
| 10 / 5 | - | - | 4 (80%) | - |
| **Viso:** | **2 (4,7%)** | **8 (18,6%)** | **32 (74,4%)** | - |

10 klasėje vienas mokinys dėl sveikatos būklės buvo atleistas nuo visų mokomųjų dalykų ir PUPP.

Papildomi darbai buvo skirti vienai 8 klasės mokinei.

23 mokinių (68%) pagerėjo mokymosi vidurkis lyginant su jų ankstesnių metų vidurkiu.

Kurso kartoti paliktų mokinių nebuvo.

**1.3.6. NMPP ir PUPP rezultatai.**

Mokykla dalyvavo 2, 4 ir 6 klasių mokinių Nacionaliniame mokinių pasiekimų patikrinime bei 8 klasės mokinių bandomajame elektroniniame 2019 m. nacionaliniame pasiekimų patikrinime. Rezultatai išanalizuoti kartu su mokiniais, tėvais, metodinėse grupėse ir mokytojų tarybos posėdžiuose. Priimti sprendimai tolimesnei pažangai gerinti.

2017 m. ir 2019 m. NMPP rezultatai:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | 2 kl. | | | | | | | | vidurkis |
|  | Matematika | Skaitymas | | Rašymas (teksto kūrimas) | | | Rašymas (kalbos sand. pažinimas) | | % |
|  | % | % | | % | | | % | |  |
| 2019 m. | 85,1 | 86,3 | | 86,4 | | | 88,3 | | 86,5 |
|  | 2 / 4 kl. | | | | | | | |  |
|  | Matematika | Skaitymas | | Rašymas | | | Pasaulio p. | |  |
| 2017 m. | 77,9 | 72,4 | | 80,5 | | 82,1 |  | | 78,2 |
| 2019 m. | 69,1 | 68,8 | | 66,3 | |  | 73,6 | | 69,5 |
|  | 4 / 6 kl. | | | | | | | |  |
|  | Matematika | Skaitymas | | Rašymas | | | Pasaulio p. | |  |
| 2017 m. | 48,4 | 59,0 | | 49,4 | | | 57,6 | | 53,6 |
| 2019 m. | 57,1 | 65,0 | | 59,3 | | |  | | 60,5 |
|  | 4 / 6 / 8 kl. | | | | | | | |  |
|  | Matematika | Skaitymas | Rašymas | | Pasaulio p. | | | Gamtos mokslai |  |
| 2015 m. | 30,0 | 41,07 | 41,02 | | 38,9 | | |  | 37,7 |
| 2017 m. | 46,9 | 42,2 | 47,5 | |  | | |  | 45,5 |
| 2019 m. eNMPP | 414 (t.) |  |  | |  | | | 383 (t.) |  |

2017 m. (2, 4, 6 kl.) bendras vidurkis – 59,1 %.

2018 m. (4, 6, 8 kl.) bendras vidurkis – 65.16 %.

2019 m. (2, 4, 6 kl.) bendras vidurkis – 72,2 %.

Tų pačių klasių vidurkio palyginimas 2017 ir 2019 m.:

2017 m. (2, 4 kl.) – 65,9%

2019 m. (4, 6 kl..) – 65 %

2019 metais Pagrindinio ugdymo pasiekimų patikrinime dalyvavo keturi 10 klasės mokiniai. Visi mokiniai gavo pagrindinio išsilavinimo pažymėjimus. Nepatenkinamų įvertinimų nebuvo. Rezultatai išanalizuoti kartu su mokiniais, tėvais, metodinėse grupėse ir mokytojų tarybos posėdžiuose.

2019 metais Pagrindinio ugdymo pasiekimų patikrinime dalyvavo keturi 10 klasės mokiniai (3 mokiniai mokėsi pagal pritaikytas Bendrąsias programas). Vienas mokinys dėl sveikatos būklės buvo atleistas nuo PUPP.

Lietuvių kalbos PUPP vidutiniškai surinktų taškų dalis – 49,1% (šalyje – 55,5%), įvertinimo balais vidurkis 6,0 (šalyje – 6,3).

Matematikos PUPP vidutiniškai surinktų taškų dalis – 37,3% (šalyje – 46,3%), įvertinimo balais vidurkis 4,3 (šalyje – 5,3).

4 mokiniai gavo pagrindinio išsilavinimo pažymėjimus. Nepatenkinamų įvertinimų nebuvo. Rezultatai išanalizuoti kartu su mokiniais, tėvais, metodinėse grupėse ir mokytojų tarybos posėdžiuose.

**1.4. Švietimo įstaigos vadovai, jų indėlis, tobulinant įstaigos administravimą (vadovo veikla formuojant ir keičiant įstaigos kultūrą, bendradarbiavimas su soc. partneriais, žmogiškųjų, materialinių ir finansinių išteklių valdymas, veiklos tobulinimas, šių metų naujovės ar tęstinumas).**

Mokyklai vadovavo: mokyklos direktorius; direktoriaus pavaduotoja ugdymui (0,5 etato); ūkvedė (0,5 etato).

Informacija, susijusi su mokyklos švietimo politikos vykdymu, mokykloje organizuojamus renginius ir mokinių pasiekimus, teikiama mokyklos internetinėje svetainėje [www.kapciamiestis.lt](http://www.kapciamiestis.lt), facebook puslapyje <https://www.facebook.com/kapciamiescio.mokykla/>, tėvų susirinkimuose, įvairių švenčių metu bei TAMO elektroniniame dienyne.

Mokytojų tarybos posėdžiuose didelis dėmesys buvo skiriamas mokinių pažangumo, lankomumo rezultatų analizei, specialių ugdymosi poreikių turinčių mokinių gebėjimams aptarti. Posėdžių, susirinkimų metu mokyklos darbuotojai yra supažindinami su naujausiais švietimo bei mokyklos dokumentais.

Organizuojant mokyklos veiklą, rengiant mokyklos veiklą reglamentuojančius dokumentus, įvairių renginių nuostatus, tvarkas, planus, metinę turto inventorizaciją, mokyklos veiklos įsivertinimą, viešuosius pirkimus, ugdymo planą – direktorius sudaro darbo grupes, paskiria atsakingus asmenis, tariasi su savivaldos institucijomis.

Šios darbo grupės padėjo veiksmingai spręsti ugdymo proceso, kultūros puoselėjimo, bendradarbiavimo su socialiniais partneriais, pagalbos mokiniams ir kitus, kaip besimokančios organizacijos, veiklos klausimus.

Mokyklos veiklos kokybės įsivertinime dalyvavo visi mokytojai. Jų veiklą koordinavo direktoriaus pavaduotoja ugdymui. Gauti rezultatai panaudojami tolesnei mokyklos veiklai planuoti.

Visiems darbuotojams buvo sudarytos palankios sąlygos kvalifikacijai tobulinti, dalintis gerąja patirtimi.

Mokykla palaiko draugiškus ryšius su rajono mokyklomis: kartu vykdomos pedagogų kvalifikacinės programos, projektai, mokinių draugiškos sportinės varžybos, konkursai, dalijamasi gerąja darbo patirtimi. Užmegzti ir palaikomi ryšiai su A. Kazickienės lituanistine mokykla (JAV, NY), Seinų „Žiburio“ gimnazija (Lenkija), Halo ir Skantorpo lituanistinėmis mokyklomis (Anglija), Pelesos vidurine mokykla lietuvių mokomąja kalba (Baltarusija), Pockūnų pagrindine mokykla (Seinai, Lenkija).

Pasirašyta „Sveikatiados“ bendradarbiavimo sutartis. Mokykla bendradarbiauja su VšĮ Lazdijų švietimo centras – teikiamos įvairios konsultacijos, vyksta mokymai, seminarai; su Užimtumo tarnybos prie Lietuvos Respublikos socialinės apsaugos ir darbo ministerijos, Vilniaus klientų aptarnavimo departamento Lazdijų skyriumi - mokiniai supažindinami su įvairiomis profesijomis, vyksta konsultacijos apie jaunimo užimtumo programas, padedančioms įgyti paklausią profesiją, darbuotojų paieška; su Veisiejų technologijos ir verslo mokykla – vyksta įvairios konsultacijos, atvirų durų renginiai, sudaromos sąlygos mokiniams susipažinti su mokykla.

Mokykla bendrauja su Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos, Alytaus apskrities skyriumi Lazdijų rajone, Alytaus apskrities vyriausiojo policijos komisariato Lazdijų rajono policijos komisariatu – sprendžiamos problemos, susijusios su nepilnamečių teisės pažeidimais, vykdomas prevencinis darbas.

Bendradarbiaujame su Kapčiamiesčio miestelio bendruomene, biblioteka, seniūnija, ambulatorija, Kapčiamiesčio Emilijos Pliaterytės muziejumi, VSAT Varėnos pasienio rinktinės Kapčiamiesčio pasienio užkarda.

Mokykla yra miestelio švietimo ir kultūros židinys. Vykdomi bendri renginiai ir projektai, švenčiamos įvairios šventės, sprendžiame iškilusias problemas.

Mokykloje suorganizuoti 6 bendri renginiai su tėvais, pravestos dvi psichologės ir sveikatos specialistų paskaitos mokinių tėvams (globėjams), susitikimai su policijos atstovais, vykdytos 5 akcijos, įtraukusios tėvus („Neriu žiemą...“ (nertos snaigės mokyklos erdvėms papuošti), „Darom 2019“, „Mokyklos gražinimo akcija“, „Uždekime žvakelę“ (apleistų kapų tvarkymas), „Mes laukiam Kalėdų“ (vienišų senelių, žmonių su negalia lankymas)), bendras mokyklos bendruomenės projektas „Žaidžiame teatrą“ (spektaklis „Krištolinė kurpaitė“ parodytas Leipalingyje ir Veisiejuose), mokinių tėvų apklausa ir kt. Dalyvaujant Varnėnų kaimo bendruomenės projekto „Praleisk laisvalaikį kitaip“ veiklose, išvykose, dalis mokinių tėvų lydėjo mokinius į išvykas, pramogas.

Mokykloje suburtas bendraminčių Moterų klubas, kuriame dalyvauja seniūnijos moterys ir merginos. Moterys mokosi įvairių rankdarbių, prisideda prie miestelio renginių organizavimo, užsiima labdaringa veikla ir pan.

Mokyklos sporto aikštynas ir sporto salė padeda spręsti miestelio jaunimo užimtumo problemas, tačiau jiems jau yra reikalingas kapitalinis remontas.

Mokytojai ir mokiniai dalyvauja tautinėje, patriotinėje ir pilietinėje veikloje mokykloje ir už jos ribų. Mokykloje organizuojami valstybinių, tautinių, religinių švenčių paminėjimai, dalyvaujama miestelio, rajoniniuose renginiuose.

2019 m. mokiniai ir mokytojai aktyviai dalyvavo įvairiuose renginiuose, konkursuose, varžybose, projektuose. Ypatingai džiugina mokinių sportiniai pasiekimai. Mokiniai aktyviai žaidžia futbolą ne tik pamokų, bet ir laisvalaikio metu, dalyvauja įvairiose varžybose, užima prizines vietas.

**1.5. Ugdymo, prevencijos ir socializacijos programų įgyvendinimas, rezultatai.**

2019 m. buvo vykdoma socialinių ir emocinių įgūdžių ugdymo programa priešmokyklinio ugdymo vaikams „Zipio draugai“, prevencinė programa „Įveikiame kartu“ 1-4 klasių mokiniams, prevencinė smurto ir patyčių programa „Kurkime saugią mokyklą“ 5-8 klasėse, „Savižudybių prevencijos programa“ 9-10 klasėse.

Alkoholio, tabako ir kitų psichiką veikiančių medžiagų vartojimo prevencijos programa įgyvendinama atskiras temas integruojant į mokomuosius dalykus bei nagrinėjant klasių valandėlių metu.

Mokykloje buvo vykdoma vaikų vasaros poilsio dieninė ,,Atradimų vasara“. Vykdomos programos metu buvo siekiama organizuoti kryptingą vaikų užimtumą ir poilsį vasaros atostogų metu. Pagrindinis dėmesys stovykloje skiriamas vaikui, jo saviraiškai ir asmenybės augimui.

Taip pat vyko projektas „Etnokultūra – tai mano šaknys“. Organizuojant veiklas, buvo siekiama padėti mokiniams suvokti etninės kultūros apimtį ir visumą, jos santykį su dabartimi, skatinama ugdytis poreikį pažinti ir perimti savo krašto, tautos kultūrą, tradicijas, ugdyti patriotiškumą.

Įgyvendinamos prevencinės programos. Paruošti ir atnaujinti du stendai apie žalingų įpročių žalą. Klasių valandėlių metu nagrinėtos sveikos gyvensenos temos (sveikatos ir sveikos gyvensenos samprata; fizinis aktyvumas; sveikas gyvenimo būdas, grūdinimosi nauda; psichotropinių medžiagų vartojimas, statistika Lietuvoje). Sveikatos specialistė įvairiose klasėse vedė pamokas, skaitė pranešimus.

1-4 klasių pamokose ir popamokinėje veikloje aktyviai naudojamasi ES projekto „Mokyklų aprūpinimas gamtos ir technologinių mokslų priemonėmis“ lėšomis gautomis mokymo priemonėmis, medžiaga.

VGK veikla buvo orientuota į savalaikį pagalbos teikimą mokiniams, turintiems sunkumų bei tėvų švietimui.

**1.6. IKT naudojimas, jų skaičius švietimo įstaigoje.**

Prie interneto prijungti visi 27 stacionarūs ir 20 nešiojamųjų kompiuterių, keturiolika televizorių, spausdintuvai, daugiafunkcinis kopijavimo aparatas. Kompiuterizuotos mokytojų darbo vietos.

Mokytojai pamokose naudojasi dvejomis interaktyviomis lentomis ir vienomis interaktyviomis grindimis, kiekvienoje klasėje yra įrengta televizoriai ir internetinis tinklas. Visi mokytojai turi nešiojamus kompiuterius. Pamokų efektyvumui ir įvairovei naudojama „Aktyvios klasės“ (Šviesa) skaitmeninių pamokų komplektai interaktyviai lentai (ikimokyklinis ir priešmokyklinis ugdymas – 10 pamokų, pradinis ugdymas: 1 klasė – 20 pamokų, 2 kl.– 17 pam., 3 kl. – 15 pam., 4 kl.– 15 pam., muzika – 10 pam., anglų kalba: 2 kl. – 11 pam.; matematika: 5 kl. – 39, 6 kl. – 25, 10 kl. – 25 pamokos; lietuvių kalba: 9 kl. – 24 pamokos; biologija: 7 kl. – 25, 10 kl. – 20 pamokų; istorija: 7 kl. – 25 pamokos), mokomiesiems filmams, skaidrėms ir kitai informacinei medžiagai pateikti naudojami kabinetuose įrengti televizoriai, taip pat projektoriai. Visi pradinių klasių mokinių tėvai pasinaudojo „Pradinukų draudimo“ programa ir mokiniams buvo suteikta nemokama pasirinkto mokomojo EMA dalyko licencija. Todėl pradiniame ugdyme naudojamos elektroninės EMA pratybos. Pamokose naudojami <https://klase.eduka.lt> svetainėje pateikti vadovėliai ir užduotys. Mokiniai dalyvavo internetiniuose konkursuose „Matematikos ekspertas“, „Olympis“, „Nacionalinis loginio mąstymo ir problemų sprendimo konkursas“, „Nacionalinis matematinio ir gamtamokslinio raštingumo konkursas“ ir „Bebras“. 9 klasės mokiniai dalyvavo bandomajame elektroniniame testavime.

Mokyklos veikloje naudojamasi dokumentų valdymo sistema "DocLogix", elektroninio pašto paslaugomis, mokinių ir mokytojų duomenų bazėmis, NŠA sistema KELTAS, duomenų įvedimo moduliu DIVEMO, švietimo valdymo informacine sistema ŠVIS, karjeros ugdymui skirta duomenų baze UKSIS. Banko pavedimai, vietiniai mokėjimai bei kitos operacijos atliekamos naudojant bankų internetines sistemas (LVSAF ir kt.).

Mokiniams, jų tėvams (globėjams, rūpintojams) žinios apie mokyklos veiklą skelbiamos interneto tinklalapyje [www.kapciamiestis.lt](http://www.kapciamiestis.lt), [www.facebook.com](http://www.facebook.com) sukurtame Lazdijų r. Kapčiamiesčio E Pliaterytės mokyklos puslapyje, TAMO elektroniniame dienyne, vietos ir šaliesspaudoje, individualiai, tėvų dienų metu, susirinkimų metu, telefonu.

Nuo 2014 m. buvo pradėta naudoti centralizuota laisvų vietų apskaitos savivaldybės įsteigtų biudžetinių švietimo įstaigų ikimokyklinio ir priešmokyklinio ugdymo informacinė sistema.

**1.7. Pagrindinės švietimo įstaigos veiklos pokyčiai ir pasiekimai, problemos ir jų sprendimo būdai.**

Nepakankama nemažos dalies mokinių mokymosi motyvacija. Todėl šiais metais didesnis dėmesys buvo skiriamas IKT, aktyvaus mokymo taikymui, atvirų ir integruotų pamokų vedimui. Stengėmės ugdyti asmenis, motyvuotus sveikai gyventi, nevartoti alkoholio, tabako ir kitų psichiką veikiančių medžiagų. Buvo organizuojami šveičiamieji užsiėmimai tėvams įvairiomis vaikų auklėjimo temomis.

Mokymo proceso aprūpinimui vadovėliais ir kitomis mokymo priemonėmis išnaudotos visos lėšos, skirtos vadovėliams ir įsigyti. Kabinetų modernizavimui ir aprūpinimui šiuolaikinėmis mokymo priemonėmis išnaudotos visos lėšos, skirtos mokymo priemonėms įsigyti. 1 - 4 klasių pamokose ir popamokinėje veikloje aktyviai naudojamasi ES projekto „Mokyklų aprūpinimas gamtos ir technologinių mokslų priemonėmis" lėšomis gautomis mokymo priemonėmis, medžiaga. Atnaujinti naujomis mokymo priemonėmis technologijų kabinetai, muzikos kabinetas, sporto salės inventorius.

Sutvarkytas mokyklos vidinio kiemo apšvietimas. Atnaujinta gyvatvorė, iškirsti menkaverčiai, seni medžiai, atsodinti nauji medžiai, sutvarkyti gėlynai ir želdiniai.

Atnaujinti herbai direktoriaus ir pavaduotojos kabinetuose, stendai II a. fojė, nišoje tarp antro ir trečio aukšto.

Mūsų mokykla yra likusi vienintelė Lazdijų rajono savivaldybės ugdymo įstaiga, kuri dar nėra renovuota (apšiltinta), todėl yra labai išaugę šildymo išlaidos. Reikalingas šildymo sistemos plovimas. Taip pat reikia rekonstruoti mokyklos stadioną, kuriame vasarą susirenka daug vietinio ir į aplinkinių kaimų sodybas suvažiavusio pailsėti jaunimo. Stadionas neremontuotas nuo jo pastatymo laikų, t.y. nuo 1984 metų. Taip pat reikia pabaigti mokyklos teritorijos aptvėrimo darbus. Reikia naujos asfalto dangos mokyklos vidinio kiemo aikštelei. Papildomai apšviesti mokyklos teritorijos neapšviestas vietas: prie sporto salės ir katilinės. Sanitariniai mazgai yra seni ir dažnai kišasi, ne tik mokykloje, bet ir administraciniame pastate.

Šioms išvardintoms problemoms spręsti reikalinga finansinė parama.

**II. TIKSLŲ, UŽDAVINIŲ, VEIKLŲ IR ASIGNAVIMŲ SUVESTINĖ**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Eil. Nr.** |  | | **Tikslo pasiekimo vertinimo kriterijus, mato vienetas ir reikšmė** | | | | | | | | |
| **1.** | **Tikslas** | | **Planuota** | | | | | | **Įvykdyta** | | |
|  | **Tobulinti bendradarbiavimo ir bendravimo su mokinių tėvais galimybes.** | | ≥ 60 % bendruomenės narių įtraukti į savanorišką veiklą;  ≥ 50 % bendruomenės narių dalyvaus mokyklos veiklos tobulinime (tėvų susirinkimai, projektai, pamokos);  100 % mokinių ir mokytojų pagal poreikį suteikta įvairiapusė savalaikė pagalba;  ≥ 80 % tėvų žino savo vaikų pasiekimus, efektyviai bendradarbiauja su klasių vadovais ir kitais mokytojais | | | | | | Apie 50% bendruomenės narių įsitraukė į savanorišką veiklą;  Virš 50% bendruomenės narių dalyvavo mokyklos veiklos tobulinime (tėvų susirinkimai, projektai, pamokos);  100 % mokinių ir mokytojų pagal poreikį buvo suteikta įvairiapusė savalaikė pagalba;  90% tėvų žino savo vaikų pasiekimus, efektyviai bendradarbiauja su klasių vadovais ir kitais mokytojais | | |
|  | **Uždavinys.** | | | | | | | | | | |
| **1.1.** | **Efektyvinti Tėvų komiteto veiklą.** | | | | | | | | | | |
|  | **Įstaigos veiksmo pavadinimas** | **Proceso ir / ar indėlio vertinimo kriterijai, mato vienetai ir reikšmės** | | | **Atsakingi vykdytojai** | | **Įvykdymo terminas** | | | **Asignavimai (tūkst. Eur)** | |
| **Planuota** | | **Įvykdyta** | **Numatyta data** | **Faktinė data** | | **Patvirtinti** | **Panaudoti** |
| 1.1.1 | Tėvų komiteto susirinkimų organizavimas. | Susirinkimų skaičius – 3 kartai per metus. | | Suorganizuota 3 tėvų susirinkimai kuriuose dalyvavo apie 50% komiteto narių. | Direktorius, tėvų komiteto pirmininkas | | 2019 m. | 2019 m. | | Žmogiškieji ištekliai,  asignavimai darbuotojų darbo užmokesčiui | Žmogiškieji ištekliai |
| **1.2.** | **Kurti neformalias mokyklos bendruomenės atstovų grupes.** | | | | | | | | | | |
| 1.2.1. | Moterų klubo tęstinė veikla | Susitikimų skaičius - 3 kartai per mėnesį. | | Taip | Pradinių klasių mokytojos, direktoriaus pavaduotoja ugdymui | | 2019 m. | 2019 m. | | Žmogiškieji ištekliai, asignavimai darbuotojų darbo užmokesčiui | Žmogiškieji ištekliai |
| **1.3.** | **Aktyvinti tėvų įtraukimą į ugdymo procesą.** | | | | | | | | | | |
| 1.3.1 | Tėvų dalyvavimas klasių valandėlėse, pamokose, renginių organizavimas. | Tėvai suorganizuos 2 renginius, praves po 3 valandėles per metus kiekvienoje klasėje. | | Tėvai kartu su mokykla organizavo renginius mokykloje:  1) „Pamokos kitaip“ (Mokytojo diena), kiekvienai klasei vedė pamokas (valandėles);  2) „Rudens šukuosenų ir aksesuarų šou 2019“;  3) Padėkos vakaras „Ačiū, kad esate“ | Direktoriaus pavaduotoja ugdymui, klasių auklėtojai | | 2019 m. sausis - gruodis | 2019 m. sausis - gruodis | | Žmogiškieji ištekliai | Žmogiškieji ištekliai |
| 1.3.2. | Bendras tėvų ir mokytojų pamokų vedimas. | Bendrai pravestų pamokų skaičius - 2 pamokos per metus kiekvienoje klasėje. | | Per mokslo metus tėvai pravedė 10 pamokų mokiniams | Direktoriaus pavaduotoja ugdymui, klasių auklėtojai, mokytojai, dalykų mokytojai | | 2019 m. | 2019m sausis - lapkritis | | Žmogiškieji ištekliai, asignavimai darbuotojų darbo užmokesčiui | Žmogiškieji ištekliai, asignavimai darbuotojų darbo užmokesčiui |
| 1.3.3. | Bendrų renginių su socialiniais partneriais organizavimas. | Bendrų renginių, įtraukiant visą bendruomenę skaičius – 4 per metus. | | Įvyko bendri renginiai: su miestelio bendruomene: akcija „Darom“, Užgavėnių šventė, kalėdinė dekoracija; su E. Pliaterytės muziejumi: E.Pliaterytės pagerbimas, žvakių liejimas, pusiaužiemio paminėjimas, kiaušinių marginimas, kalėdinės dekoracijos gaminimas, valstybinių švenčių paminėjimai, organizuota tarptautinė piešinių paroda – konkursas; su seniūnija – vienišų senelių lankymas, aplinkos tvarkymas, apleistų kapų tvarkymas; su biblioteka – akcija „Prikelk knygą“ ir kt. | Renginių organizatoriai | | 2019 m. | 2019 m. sausis - gruodis | | Žmogiškieji ištekliai, asignavimai darbuotojų darbo užmokesčiui | Žmogiškieji ištekliai, asignavimai darbuotojų darbo užmokesčiui |
|  |  | | | **Tikslo pasiekimo vertinimo kriterijus, mato vienetas ir reikšmė (laikotarpio pabaigoje)** | | | | | | | |
| **2.** | **Tikslas** | | | **Planuota** | | | | **Įvykdyta** | | | |
| **2.** | **Efektyvinti mokinių ugdymo procesą, individualizuojant ir diferencijuojant dėstomą dalyką.** | | | Po mokymų, kursų, seminarų. 30 proc. mokytojų dalinsis patirtimi elektroninėje erdvėje;  Ne mažiau 50 proc. mokytojų pamokose naudos IKT priemones;  100 proc. 1-10 klasių mokinių metiniai įvertinimai bus teigiami ir bus keliami į aukštesnes klases;  Pagerės NMPP testų rezultatai proc. lyginant su praėjusių metų rezultatų vidurkiu 0,1%. | | | | Po mokymų, kursų, seminarų apie 50 proc. mokytojų dalinosi patirtimi elektroninėje erdvėje.  70 proc. mokytojų pamokose naudojo IKT priemones.  100 proc. 1-10 klasių mokinių metiniai įvertinimai teigiami ir visi mokiniai perkelti į aukštesnes klases.  2019 m. NMPP testų rezultatai lyginant su praėjusių metų (2018 m.) rezultatų vidurkiu geresni 7,07%. | | | |
| **2.1.** | **Uždavinys** | | | | | | | | | | |
| **2.1.** | **Dalyvauti kursuose, seminaruose individualizavimo ir diferencijavimo tema.** | | | | | | | | | | |
|  | **Įstaigos veiksmo pavadinimas** | **Proceso ir / ar indėlio vertinimo kriterijai, mato vienetai ir reikšmės** | | | **Atsakingi vykdytojai** | **Įvykdymo terminas** | | | | **Asignavimai (tūkst. Eur)** | |
| **Planuota** | | **Įvykdyta** | **Numatyta data** | | **Faktinė data** | | **Patvirtinti** | **Panaudoti** |
| 2.1.1. | Seminarai, kursai, nuotoliniai mokymai. | Ne mažiau 25% mokytojų dalyvaus įvairiuose seminaruose, kursuose individualizavimo ir diferencijavimo temomis. | | Dalyvavo 7 mokytojai – 28 %. | Direktorius,  direktoriaus pavaduotoja ugdymui | | 2019 m. | 2019 m. | | Mokinio krepšelio lėšos mokytojų kvalifikacijai kelti |  |
| **2.2.** | **Dalintis patirtimi po kursų, seminarų, mokymų.** | | | | | | | | | | |
| 2.2.1. | Pasidalijimas patirtimi metodinėse grupėse. | Mokytojai ne mažiau kaip 3 kartus per metus metodinėse grupėse dalinsis patirtimi. | | Mokytojai mokinių atostogų metu (3 kartus) metodinėse grupėse organizavo pasitarimus informacijos po kursų, seminarų pasidalijimui | Metodinių grupių pirmininkai, direktoriaus pavaduotoja ugdymui | | 2019 m. | 2019 m. sausis, balandis, spalis | | Žmogiškieji ištekliai, asignavimai darbuotojų darbo užmokesčiui | Žmogiškieji ištekliai |
| 2.2.2. | Pasidalijimas įgyta patirtimi, informacija elektroninėje erdvėje. | Ne mažiau 30% mokytojų pasidalins informacija elektroninėje erdvėje  (el.paštu, e.dienyne ir pan.) | | Visi mokytojai, dalyvavę seminaruose, informacija pasidalino elektroninėje erdvėje | Metodinių grupių pirmininkai,  dalykų mokytojai | | 2019 m. | 2019m. | | Asignavimai darbuotojų darbo užmokesčiui | Asignavimai darbuotojų darbo užmokesčiui |
| **2.3.** | **Efektyviau naudoti turimas IKT priemones, programas, ieškoti naujovių.** | | | | | | | | | | |
| 2.3.1. | Interaktyvios pamokos „Aktyvi klasė“, elektroninės pratybos, Eduka klasė, vaizdo pamokos. | Mokytojų, pamokose naudojančių IKT priemones – daugiau negu 50% | | Visi ikimokyklinio ugdymo, pradinių klasių, kalbų, tiksliųjų ir gamtamokslių dalykų mokytojai naudoja IKT priemones pamokose – 60%. | Metodinių grupių pirmininkai,  dalykų mokytojai | | 2019 m. | Per visus mokslo metus | | Asignavimai darbuotojų darbo užmokesčiui | Asignavimai darbuotojų darbo užmokesčiui |
| 2.3.2. | Dalyvavimas internetiniuose konkursuose. | Sudalyvaus ne mažiau kaip 2 konkursuose. | | Mokiniai dalyvavo 5 internetiniuose konkursuose | Informacinių technologijų mokytojas, klasių auklėtojai, direktoriaus pavaduotoja ugdymui | | 2019 m. | Per visus mokslo metus | | Asignavimai darbuotojų darbo užmokesčiui | Asignavimai darbuotojų darbo užmokesčiui |
| **2.4.** | **Gerinti mokinių pasiekimus.** | | | | | | | | | | |
| 2.4.1. | Integravimo ir diferencijavimo galimybių plėtojimas pamokoje siekiant asmeninės mokinio pažangos. | 65 % mokinių padidės mokymosi vidurkis palyginus su praėjusiais metais | | 68% mokinių pagerėjo mokymosi vidurkis | Direktoriaus pavaduotoja ugdymui, metodinių grupių pirmininkai | | 2019 m. | Per mokslo metus | | Asignavimai darbuotojų darbo užmokesčiui | Asignavimai darbuotojų darbo užmokesčiui |
| 2.4.2. | NMPP ir PUPP rezultatų analizės efektyvus naudojimas mokinių pasiekimams ir pažangai gerinti | NMPP testų ir PUPP vidutiniškai surinktų taškų dalis pagerės ne mažiau 0,1% | | Diagnostinių ir standartizuotų testų vidutiniškai surinktų taškų dalis padidėjo 4,61% | Pradinių klasių,  pagrindinio ugdymo – lietuvių  kalbos, matematikos, socialinių, gamtos mokslų,  mokytojai | | 2019 m. | Per mokslo metus | | Asignavimai darbuotojų darbo užmokesčiui | Asignavimai darbuotojų darbo užmokesčiui |
| **2.5.** | **Vykdyti projektinę veiklą.** | | | | | | | | | | |
| 2.5.1. | Bendradarbiavimas su kitomis ugdymo įstaigomis. | Pasirašyta ne mažiau 1 bendradarbiavimo sutartis per metus | | Pasirašyta „Sveikatiados“ bendradarbiavimo sutartis | Direktorius, direktoriaus pavaduotoja ugdymui | | 2019 m. | 2019 m. | | Asignavimai darbuotojų darbo užmokesčiui | Asignavimai darbuotojų darbo užmokesčiui |
| 2.5.2. | Ryšių su užsienio lietuvių mokyklomis palaikymas ir plėtojimas | Pravesta ne mažiau 3 bendrų renginių per metus | | Organizuotas ir pravestas tarptautinis dailyraščio konkursas „Tau, Lietuva“, poezijos skaitymai skirti E. Pliaterytės 213 gimimo metinėms, tarptautinių piešinių konkursų nugalėtojų darbų paroda „Moteris amžių istorijoje“. | Direktorius, direktoriaus pavaduotoja ugdymui | | 2019 m. | 2019 m. kovas, lapkritis-gruodis | | Asignavimai darbuotojų darbo užmokesčiui | Asignavimai darbuotojų darbo užmokesčiui |
| 2.5.3. | Dalyvavimas savivaldybės, respublikiniuose ir tarptautiniuose projektuose. | Parengtų projektų skaičius – 5 vnt.  Įgyvendintų projektų skaičius – 4 vnt. | | Parengti 4 projektai, įgyvendinta 4 projektai. | Direktorius, direktoriaus pavaduotoja ugdymui, anglų kalbos mokytojos, socialinė pedagogė | | 2019 m. | 2019 m. balandis - gruodis | | Asignavimai darbuotojų darbo užmokesčiui | Asignavimai darbuotojų darbo užmokesčiui |
|  |  | | | **Tikslo pasiekimo vertinimo kriterijus, mato vienetas ir reikšmė (laikotarpio pabaigoje)** | | | | | | | |
| **3.** | **Tikslas** | | | **Planuota** | | | | **Įvykdyta** | | | |
|  | **Siekti, kad mokyklos aplinka būtų saugi.** | | | Mokinių, dalyvavusių gabių vaikų programose, skaičiaus dalis (%) nuo bendro mokinių skaičiaus padidės 5 %.  Mikroklimato mokykloje ir savijautos rodiklis pagal NMPP klausimyną ≥ 0; | | | | Mokinių, dalyvavusių gabių vaikų programose, skaičiaus dalis (%) nuo bendro mokinių skaičiaus padidėjo 6 % (nuo 20 % iki 26%).  Mikroklimato mokykloje ir savijautos rodiklio vidurkis pagal NMPP klausimyną 0,44. | | | |
|  | **Įstaigos veiksmo pavadinimas** | **Proceso ir / ar indėlio vertinimo kriterijai, mato vienetai ir reikšmės** | | | **Atsakingi vykdytojai** | | **Įvykdymo terminas** | | | **Asignavimai (tūkst. Eur)** | |
| **Planuota** | | **Įvykdyta** | **Numatyta data** | **Faktinė data** | | **Patvirtinti** | **Panaudoti** |
|  |  | | | | | | | | | | |
| **3.1.** | **Uždavinys: Ugdyti asmenį, motyvuotą sveikai gyventi, nevartoti alkoholio, tabako ir kitų psichiką veikiančių medžiagų.** | | | | | | | | | | |
| 3.1.1. | Žalingų įpročių prevencijos programos rengimas ir įgyvendinimas. | Parengta ir įgyvendinta programų per metus - 2 | | „Zipio darugai“ ir „Kuriame saugią mokyklą“ | Socialinė pedagogė, klasių auklėtojai | | 2019 m. | 2019 m. sausis - lapkritis | | 0,100 | 0,100 |
| 3.1.2. | Stendų apie žalingų įpročių žalą ruošimas ir atnaujinimas | Paruošta ir atnaujinta stendų per metus - 2 | | Paruošti ir atnaujinti du stendai | Socialinė pedagogė | | 2019 m. | 2019 m. kovas, spalis | | 0,100 | 0,100 |
| 3.1.3. | Vaikų užimtumo programų rengimas. | Parengta vaikų užimtumo programų per metus - 4 | | Parengtos 3 vaikų užimtumo programos:  vaikų vasaros poilsio programa  ,,Atradimų vasara“, etninės kultūros programa „Etnokultūra – tai mano šaknys“, vaikų ir paauglių prevencinė programa "Gerumo nebūna per daug" | Direktoriaus pavaduotoja ugdymui, socialinė pedagogė | | 2019 m. | 2019 m. balandis- gegužė | | 1,330 | 1,330 |
| **3.2.** | **Uždavinys. Gerinti mokyklos materialinę bazę ir estetinį vaizdą.** | | | | | | | | | | |
| 3.2.1. | Mokymo proceso aprūpinimas vadovėliais ir kitomis mokymo priemonėmis | Išnaudotos visos lėšos, skirtos vadovėliams įsigyti | | Taip | Direktorius, ūkvedė | | 2019 m. | 2019 m. | | Mokinio krepšelio lėšos | 0,617 |
| 3.2.2. | Kabinetų modernizavimas ir aprūpinimas šiuolaikinėmis mokymo priemonėmis | Išnaudotos visos lėšos, skirtos mokymo priemonėms įsigyti | | Taip | Direktorius, ūkvedė | | 2019 m. | 2019 m. | | Mokinio krepšelio lėšos | 1,238 |
| 3.2.3. | Klasių, koridorių atnaujinimo darbai | Atnaujinta viena klasė, perdažyti koridoriai | | Atnaujintos 2 mokomosios klasės | Direktorius, ūkvedė | | 2019 m. | 2019 m. | | Savivaldybės biudžetas, 0,500 | 0,500 |
| 3.2.4. | Mokyklos aplinkos kampelių, želdinių ir gėlynų atnaujinimas ir formavimas | Atnaujinta aplinka, sutvarkyti gėlynai ir želdiniai | | Taip | Klasių auklėtojai, technologijų mokytojai, neformalaus ugdymo mokytojai, administracija | | 2019 m. | 2019 m. balandis - rugsėjis | | Savivaldybės biudžetas, 0,100 | 0,070 |
| 3.2.5. | Lauko šiluminių trasų modernizavimas | Atnaujintos, modernizuotos lauko šiluminės trasos | |  |  | | 2019 m. |  | |  |  |
| 3.2.6. | Mokyklos vidinio kiemo rekonstrukcija | Atnaujintas, sutvarkytas mokyklos vidinis kiemas | |  |  | | 2019 m. |  | |  |  |
| **3.3.** | **Uždavinys. Ugdyti mokinių tautiškumą, patriotizmą ir pilietiškumą.** | | | | | | | | | | |
| 3.3.1. | Valstybinių, tautinių ir religinių švenčių minėjimas mokykloje | Mokykloje bus paminėtos ne mažiau kaip 7 valstybinės, tautinės ir religinės šventės. Jose dalyvaus daugiau kaip 90 % mokyklos mokinių | | Mokykloje paminėtos 8 valstybinės, tautinės ir religinės šventės. Jose dalyvavo daugiau kaip 90 % mokyklos mokinių | Direktorius, direktoriaus pavaduotoja ugdymui, klasių vadovai | | 2019 m. | 2019 m. | | Žmogiškieji ištekliai | Žmogiškieji ištekliai |
| 3.3.2. | Dalyvavimas rajone organizuojamose valstybinėse, tautinėse ir religinėse šventėse | Ne mažiau 20% mokyklos bendruomenės narių dalyvaus rajone organizuojamose valstybinėse, tautinėse ir religinėse šventėse | | Rajone organizuojamose valstybinėse, tautinėse ir religinėse šventėse dalyvavo apie 25 % mokyklos bendruomenės narių | Direktorius, direktoriaus pavaduotoja ugdymui, klasių vadovai | | 2019 m. | 2019 m. | | Žmogiškieji ištekliai | Žmogiškieji ištekliai |
| 3.3.3. | Mokyklos jaunųjų šaulių dalyvavimas tautinėje, patriotinėje ir pilietinėje veikloje | Ne mažiau 90% mokyklos jaunųjų šaulių dalyvauja tautinėje, patriotinėje ir pilietinėje veikloje | | Apie 90% mokyklos jaunųjų šaulių dalyvauja tautinėje, patriotinėje ir pilietinėje veikloje | Direktorius, mokyklos jaunųjų šaulių vadas | | 2019 m. | 2019 m. | | Žmogiškieji ištekliai | Žmogiškieji ištekliai |

\_\_\_\_\_\_\_\_\_\_\_\_\_